Държавен вестник, бр. 115, 2004 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  115
ПОСТАНОВЛЕНИЕ № 343
ОТ 17 ДЕКЕМВРИ 2004 Г.
за приемане на Правилник за прилагане на
Закона за интеграция на хората с увреждания
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за при-
лагане на Закона за интеграция на хората с ув-
реждания.
Заключителни разпоредби
§ 1. Отменя се Правилникът за прилагане на
Закона за защита, рехабилитация и социална
интеграция на инвалидите, приет с Постанов-
ление № 269 на Министерския съвет от 1996 г.
(обн., ДВ, бр. 97 от 1996 г.; изм. и доп., бр. 62 и
100 от 1997 г., бр. 68 от 1998 г., бр. 13, 20, 57, 60
и 114 от 1999 г., бр. 112 от 2001 г., бр. 8 и 35 от
2002 г. и бр. 39 от 2004 г.).
§ 2. В Правилника за прилагане на Закона за
социално подпомагане, приет с Постановление
№ 243 на Министерския съвет от 1998 г. (обн.,
ДВ, бр. 133 от 1998 г.; изм. и доп., бр. 38, 42 и 112
от 1999 г. бр. 30, 48 и 98 от 2000 г.; попр., бр. 100
от 2000 г.; изм. и доп., бр. 19 и 97 от 2001 г., бр. 26,
46, 81 и 118 от 2002 г. и бр. 40 от 2003 г.), се пра-
вят следните изменения:
1. В чл. 14, ал. 1 т. 3 се отменя.
2. Членове 21—24 се отменят.
§ 3. В чл. 10б, ал. 3 от Правилника за прила-
гане на Закона за семейни помощи за деца, при-
ет с Постановление № 139 на Министерския съ-
вет от 2002 г. (обн., ДВ, бр. 67 от 2002 г.; изм. и
доп., бр. 93 от 2004 г.; попр., бр. 97 от 2004 г.),
числото “30” се заменя с “45”.
§ 4. В чл. 4, ал. 2 от Постановление № 2 на
Министерския съвет от 1993 г. за облагане вно-
са на автомобили (обн., ДВ, бр. 4 от 1993 г.; изм.
и доп., бр. 90 от 1993 г., бр. 105 от 1994 г., бр. 55
и 109 от 1995 г., бр. 24, 101 и 106 от 1996 г., бр. 62
от 1997 г., бр. 4 от 2001 г., бр. 46 от 2002 г. и бр. 11
от 2004 г.) т. 3 се изменя така:
“3. удостоверение от дирекция “Социално
подпомагане” на Агенцията за социално под-
помагане по постоянен адрес на вносителя, че
не са ползвани правата по чл. 48, ал. 1 от Пра-
вилника за прилагане на Закона за интеграция
на хората с увреждания.”
§ 5. Постановлението влиза в сила от 1 януари
2005 г. с изключение на § 3, който влиза в сила от
деня на обнародването му в “Държавен вестник”.
За министър-председател:
Пламен Панайотов
Главен секретар на Министерския съвет:
Севдалин Мавров
ПРАВИЛНИК
за прилагане на Закона за интеграция на хората
с увреждания
Г л а в а  п ъ р в а
ИНФОРМАЦИОННА БАЗА ДАННИ ЗА
ХОРАТА С ТРАЙНИ УВРЕЖДАНИЯ
Чл. 1. (1) Агенцията за хората с увреждания
създава, води и поддържа информационна база
данни по чл. 9 от Закона за интеграция на хора-
та с увреждания.
(2) Данните по ал. 1 се използват за просле-
дяване на броя и за анализ на социално-иконо-
мическия статус на хората с увреждания, за пла-
ниране на дейности и мерки, свързани със задо-
воляване на потребности от образование, меди-
цинска и социална рехабилитация и интеграция.
(3) За водене и поддържане на информацион-
ната база данни Агенцията за хората с уврежда-
ния събира два пъти годишно информация за:
1. освидетелстваните лица с трайни увреж-
дания от Националния център за здравна ин-
формация, Националната експертна лекарска
комисия (НЕЛК) и териториалните експертни
лекарски комисии (ТЕЛК);
2. лицата с трайни увреждания, получаващи
обезщетения, помощи и пенсии за инвалидност
от Националния осигурителен институт;
3. социално-икономическия статус на лица-
та с трайни увреждания от Националния ста-
тистически институт;
4. децата с трайно намалена възможност за
социална адаптация от Държавната агенция за
закрила на детето.
(4) Информацията по ал. 3 се предоставя от
задължените органи и институции в 30-дневен
срок от поискването є от Агенцията за хората с
увреждания.
(5) Изпълнителният директор на Агенцията
за хората с увреждания определя със заповед
длъжностните лица, които водят и съхраняват
информационната база данни.
(6) Базата данни се поддържа на електронен
носител.
(7) Всяка промяна на данните подлежи на
вписване и допуснатите явни фактически греш-
ки се поправят служебно.
(8) Отбелязването и заличаването на данни-
те се извършват по начин, който не засяга це-
лостта на информацията за вписаните вече об-
стоятелства.
(9) В случаите по ал. 7 и 8 длъжностното лице,
поддържащо базата данни, посочва основание-
то и датата на извършеното действие.
Г л а в а  в т о р а
РЕД ЗА ВОДЕНЕ НА РЕГИСТЪРА НА СПЕ-
ЦИАЛИЗИРАНИТЕ ПРЕДПРИЯТИЯ И КО-
ОПЕРАЦИИ НА ХОРАТА С УВРЕЖДАНИЯ
Чл. 2. (1) Агенцията за хората с увреждания
поддържа регистър на специализираните пред-
приятия и кооперации на хората с увреждания.
(2) В регистъра по ал. 1 се събират и поддър-
жат данни за всички специализирани предпри-
ятия и кооперации на хората с увреждания, които
отговарят на изискванията на чл. 28, ал. 1 от
Закона за интеграция на хората с увреждания.
(3) Регистърът се използва за наблюдение
на специализираните предприятия и коопера-
ции на хората с увреждания и на дейността,
извършвана от тях при изпълнението на целеви
проекти и програми по чл. 28, ал. 2 от Закона за
интеграция на хората с увреждания.
Чл. 3. (1) Регистрацията на специализирано
предприятие и кооперация на хората с уврежда-
ния се извършва след подаване на заявление,
към което се прилагат следните документи:
1. решение за съдебна регистрация;